ΜΕΤΚΑ

Η εταιρεία ΜΕΤΚΑ απορροφήθηκε το 2017 από την μητρική της εταιρεία ΜΥΤΙΛΗΝΑΙΟΣ Α.Ε και πλέον αποτελεί τον Τομέα Επιχειρηματικής Σραστηριότητας Έργων Βιώσιμης Ανάπτυξης της εταιρείας. είναι επικεντρωμένη στις ανάγκες των διεθνών αγορών και δραστηριοποιείται δυναμικά στην ανάληψη έργων βιώσιμης ανάπτυξης σε Ευρώπη, Μέση Ανατολή και Αφρική.

Η βιομηχανική δραστηριότητά μας, εξυπηρετεί πληθώρα πελατών παγκοσμίως και εξάγει τα προϊόντα σε όλο τον κόσμο. Παράλληλα, οι βιομηχανικές μας εγκαταστάσεις, διαθέτοντας εμπειρία πολλών δεκαετιών στη σύνθετη βιομηχανική παραγωγή προστιθέμενης αξίας, κατασκευάζουν τελευταίας τεχνολογίας εξαρτήματα και εξοπλισμό που χρησιμοποιούνται στις επιλεγμένες αγορές της ενέργειας και των υποδομών.

Η ΜΕΤΚΑ αναπτύσσει συνεχώς την τεχνογνωσία, το ανθρώπινο δυναμικό και την παραγωγική της δυνατότητα. Σήμερα αξιοποιώντας τις αξίες και τις δυνατότητές της, κατατάσσεται μεταξύ των κορυφαίων κατασκευαστών έργων βιώσιμης ανάπτυξης και είναι αναγνωρισμένη για την αξιοπιστία, την ευελιξία και την ικανότητα εκτέλεσης έργων εντός χρονοδιαγράμματος.

Εκτός από ένα εξαιρετικό ιστορικό στην επιτυχημένη εκτέλεση έργων, η ΜΕΤΚΑ εστιάζει στην ανάπτυξη και επέκταση των δραστηριοτήτων της και σε νέες αγορές με αυξανόμενες ενεργειακές ανάγκες.

Ως ο στρατηγικός τομέας επιχειρηματικής δραστηριότητας Έργων Βιώσιμης Ανάπτυξης της MYTILINEOS, η ΜΕΤΚΑ δεσμεύεται να διαδραματίζει θετικό ρόλο στις κοινωνίες που δραστηριοποιείται, να προάγει τις ανθρώπινες αξίες και την κοινωνική συνοχή, καθώς και να υιοθετεί περιβαλλοντικά υπεύθυνες πρακτικές σε όλες τις επιχειρηματικές της δραστηριότητες.

Εργοστάσιο Βόλου
 
Το εργοστάσιο στο Βόλο ιδρύθηκε το 1962 με σκοπό τη βιομηχανική παραγωγή μεταλλικών κατασκευών, ενώ από τότε αναπτύσσουμε συνεχώς την τεχνογνωσία, το ανθρώπινο δυναμικό και την παραγωγική μας δυνατότητα από την έναρξη της λειτουργίας, έως και σήμερα που η MYTILINEOS κατατάσσεται μεταξύ των κορυφαίων κατασκευαστών ενεργειακών έργων και είναι διεθνώς αναγνωρισμένη για την αξιοπιστία, την ευελιξία και την ικανότητα της στην εκτέλεσης απαιτητικών ενεργειακών έργων.

Σήμερα πια, προσαρμόζει το μοντέλο περαιτέρω ανάπτυξης στις νέες ανάγκες της κοινωνίας και των πελατών, συμμετέχοντας ενεργά στη διαμόρφωση, χρηματοδότηση και την τελική μορφή των έργων στα οποία συμμετέχει, προσφέροντας υψηλή ειδίκευση και πολύπλευρη εμπειρία που την έχουν καταστήσει ως μια από τις ανταγωνιστικότερες εταιρείες παγκοσμίως.

Ιστορία

1962–1980 
Η ΜΕΤΚΑ ιδρύθηκε το 1962 στη Νέα Ιωνία Μαγνησίας και λειτούργησε υπό τη διεύθυνση του Οργανισμού Βιομηχανικής Ανάπτυξης (ΟΒΑ, μετέπειτα ΕΤΒΑ). Το 1964, το εργοστάσιο παραγωγής μεταλλικών κατασκευών της ΜΕΤΚΑ ξεκίνησε τη λειτουργία του και οι δραστηριότητές του σχετίζονται κυρίως με την κατασκευή μεγάλων και σύνθετων μεταλλικών και μηχανολογικών έργων.

Το 1971 η ΜΕΤΚΑ ιδιωτικοποιήθηκε, ενώ το 1973 οι μετοχές της εισήχθησαν στο Χρηματιστήριο Αθηνών. Ακολούθησε μια σειρά σημαντικών εξαγορών που 

ανέδειξαν τη ΜΕΤΚΑ σε κατασκευαστή έργων μεγάλης κλίμακας. Η ΜΕΤΚΑ εκτελεί τα πρώτα της έργα στο εξωτερικό.

1980–1998 

Το 1980 η εταιρεία απορρόφησε την τεχνική εταιρεία TECHNOM Α.Ε., αποκτώντας τη δυνατότητα κατασκευής και συναρμολόγησης αντικειμένων σε βιομηχανικό επίπεδο, καθώς και ανάληψης και εκτέλεσης δημοσίων έργων μεγάλης κλίμακας.

Το 1989 ακολούθησε η εξαγορά της Ελληνικής Βιομηχανίας Κατεργασίας Χάλυβος ΑΕ, με διακριτικό τίτλο SERVISTEEL, και με το σύγχρονο αυτοματοποιημένο εξοπλισμό της, η ΜΕΤΚΑ άρχισε την βιομηχανοποίηση μετάλλων (ανατινάξεις, κοπή, διάτρηση).

Μετά από 39 συναπτά έτη λειτουργίας, η ΜΕΤΚΑ ανοίγει νέους τομείς δραστηριοποίησης, όπως: ενέργεια, άμυνα, ανανεώσιμες πηγές ενέργειας, εξαγωγές και διυλιστήρια.

1998–2009 
Κατά την περίοδο Ιούλιο του 1998 έως Ιανουάριο του 1999, ο Όμιλος Επιχειρήσεων Μυτιληναίος απέκτησε σταδιακά επενδυτικό ενδιαφέρον για την εταιρεία και στις αρχές του 1999 η εξαγορά ολοκληρώθηκε επισήμως. 

Τον Δεκέμβριο του 1999, η ΜΕΤΚΑ προχώρησε σε εξαγορά μεριδίου 40% της ΕΚΜΕ. Η εταιρεία ασχολείται κυρίως με το σχεδιασμό και την κατασκευή μονάδων στην πετροχημική και ενεργειακή βιομηχανία.

Το 2006 η ΜΕΤΚΑ εξαγοράζει την ΕΛΕΜΚΑ, μια εταιρεία που ειδικεύεται σε έργα πολιτικού μηχανικού.

2009 - 2014 
Το 2009 ιδρύεται η Power Projects Limited, η θυγατρική εταιρεία της ΜΕΤΚΑ στην Τουρκία.

Το 2012 η METKA εγκαινιάζει το Γραφείο Εκπροσώπησης της Αλγερίας και προχωρά στην εκτέλεση διάφορων ενεργειακών έργων στην περιοχή, με έμφαση κυρίως σε κινητές αεριοστροβιλικές μονάδες, σε διαδικασία  ταχείας εκτέλεσης (fast-track).

2015 - 2016 
Το 2015 ιδρύεται νέο Γραφείο Εκπροσώπησης, στην Γκάνα, ακολουθώντας τη στρατηγική στοχοθέτηση της εταιρείας στις αφρικανικές αγορές με αυξανόμενες ενεργειακές ανάγκες. Η εταιρεία αναλαμβάνει το πρώτο σημαντικό της έργο στην Υποσαχάρια Αφρική (Γκάνα), για την κατασκευή 10 κινητών αεριοστροβιλικών μονάδων παραγωγής ηλεκτρικής ενέργειας.

Επίσης το 2015, η ΜΕΤΚΑ προχωρά στην ίδρυση της νέας θυγατρικής εταιρείας METKA EGN, ως αποτέλεσμα της σύμπραξης με τον Όμιλο ΕΓΝΑΤΙΑ, με στόχο την περαιτέρω ενίσχυση του χαρτοφυλακίου των δραστηριοτήτων της, αλλά και την τοποθέτησή της στην ραγδαία αναπτυσσόμενη αγορά ηλιακής ενέργειας.

To 2016 Ανάληψη του δεύτερου σημαντικού έργου της ΜΕΤΚΑ στην αγορά της Γκάνας, σε κοινοπραξία με την General Electric, για τη μελέτη, την προμήθεια, την κατασκευή και τη θέση σε λειτουργία μιας μονάδας παραγωγής ενέργειας συνδυασμένου κύκλου 192MW στο Takoradi. Και υπογραφή νέων συμβολαίων για φωτοβολταϊκά και υβριδικά έργα EPC από τη METKA EGN συνολικής ισχύος άνω των 75MW.

Επίσης το 2016 προχωρά σε στρατηγική συμμαχία στον τομέα της ηλεκτρικής ενέργειας εκτός δικτύου (off-grid) με την εταιρεία International Power Supply (IPS), κατασκευάστρια του βραβευμένου συστήματος ελέγχου και διαχείρισης παραγωγής/διανομής ηλεκτρικής ενέργειας εκτός δικτύου (off-grid) EXERON.

2017 
Το 2017 Συγχώνευση της ΜΥΤΙΛΗΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕΩΝ, με τις βασικές θυγατρικές της ΜΕΤΚΑ Α.Ε., PROTERGIA A.E. και ΑΛΟΥΜΙΝΙΟ ΤΗΣ ΕΛΛΑΔΟΣ Β.Ε.Α.Ε.

2020
Το 2020, η ΜΕΤΚΑ ανέλαβε την κατασκευή ηλεκτροπαραγωγού μονάδας στο Τομπρούκ με ικανότητα παραγωγής 740MW.

Λειτουργικές δραστηριότητες
Τα γραφεία της ΜΕΤΚΑ είναι στην Αθήνα και οι βιομηχανικές εγκαταστάσεις της βρίσκονται στο Βόλο.

Η METKA είναι μια από τις μεγαλύτερες ελληνικές εξαγωγικές εταιρείες και εστιάζεται κυρίως στην εξυπηρέτηση των αναγκών των διεθνών αγορών, κυρίως στην Ευρώπη, τη Μέση Ανατολή και την Αφρική.

Παραπομπές 

 Εταιρικό Έντυπο
 Έντυπο Ενέργειας
 Ετήσιος Απολογισμός 2016

Εξωτερικοί σύνδεσμοι 
 
 
 EXERON
 METKA EGN 

Ελληνικές επιχειρήσεις
Ελληνικά εμπορικά σήματα